பத்து நாட்களுக்கு முன்னால் தணிக்கையாளர்கள் உள்ளிட்ட பிரமுகர்கள் மத்தியில் உரையாற்றினார் மோடி. வாய்ச்சொல் வீரரடி என்பதற்கு சரியான உதாரணமாக இருப்பவர் அவர்தான். அவ்வளவு சவடால் பேச்சு அது. அப்போதுதான், தான் ஒன்றும் பொருளாதார நிபுணன் இல்லை என்ற உண்மையை வெளியிட்டார். பொருளாதார நிபுணராக இல்லாதவர், தனது அமைச்சரவையின் மிக முக்கியமான நிதியமைச்சரிடம் கூடக் கலந்தாலோசிக்காமல் கடந்த ஆண்டு நவம்பர் 8ஆம் தேதி பண நீக்கத்தை அறிவித்தாரா என்று அங்கிருந்த எவரும் கேட்கவில்லை. ஊடகங்களைப் போலவே முதுகெலும்பைக் கழற்றி வைத்துவிட்டார்கள் தணிக்கையாளர்கள், அதிகாரிகள்.